รสชาติอาหารก็ธรรมดามากๆ เรียกได้ว่าไม่ต่างไปจาก ฟูจิ หรือ เซ็น มากนัก แค่การตกแต่งร้านและภาชนะดูสวยกว่า ส่วนตัวมองว่าตั้งราคาสูงเกินไป

ซึ่งสิ่งที่เลวร้านที่สุดของร้านนี้คือการตะโกนของพนักงาน โดยจะมีผู้ชายในภาพเป็นคนคอยตะโกนนำทุกอิริยาบถของลูกค้า ไม่ว่าจะเป็นคนเข้าร้าน ออกร้าน ตามอาหาร หรือเช็คบิล พอคนนี้ตะโกนทั้งร้านก็จะต้องตะโกนตาม (แม้พนักงานหลายๆคนหน้าตาดูไม่เต็มใจตะโกนขนาดนั้น)

ผมสังเกตว่าลูกค้าทั้งร้านจะคอยเขม่นนายคนนี้อยู่เป็นระยะ เพราะเสียงดังมาก เหมือนโดนรับน้องแบบว๊าก หรือถ้าใครเรียนในมหาลัยที่ไม่มีการว๊ากให้นึกถึงเวลายาม BTS มันเป่านกหวีดอัดหูเรา พอผมเรียกพนักงานมาบอกให้คนที่เอาแต่เสียงดังคนนี้เบาๆหน่อย เขาก็เล่าให้ฟังว่าคนนี้เป็นผู้จัดการร้าน ทำอะไรไม่ได้ ถ้าโต๊ะไหนบอกให้เงียบจะยิ่งเข้ามายืนตะโกนใกล้ๆ ก็ได้แต่ทนกับความไร้สาระแบบนี้ต่อไป

ผมไปญี่ปุ่นบ่อย และเคยใช้ชีวิตที่ญี่ปุ่น ขอยืนยันว่าไม่เคยเจอร้านไหนตะโกนด้วยเสียงดังจนหนวกหูขนาดนี้ นี่ไม่ใช่การสร้างบรรยากาศครึกครื้นแบบญี่ปุ่น หรือการแสดงถึงการต้อนรับขับสู้ (hospitality) แต่อย่างใด มันเป็นแค่ความคะนองของคนๆเดียวที่ทำให้บรรยากาศดีๆของร้านต้องเสียไป 